Up-734/02
Natisni
Opravilna št.:
Up-734/02
Datum odločitve:
25. 3. 2003
ECLI:
ECLI:SI:USRS:2003:Up.734.02
Akt:
Ustavna pritožba A. A. zoper:

- sodbo Vrhovnega sodišča št. I Ips 272/2002 in št. I Ips 133/2000 z dne 26. 9. 2002 v zvezi s sodbo Višjega sodišča v Ljubljani št. I Kp 95/2000 z dne 22. 3. 2000 in s sodbo Okrajnega sodišča v Kranju št. k 198/98 z dne 9. 11. 1999 in - sklep Okrajnega sodišča v Kranju št. K 198/98 z dne 22. 5. 2000
Izrek:
Ustavna pritožba A. A. zoper:

- sodbo Vrhovnega sodišča št. I Ips 272/2002 in št. I Ips 133/2000 z dne 26. 9. 2002 v zvezi s sodbo Višjega sodišča v Ljubljani št. I Kp 95/2000 z dne 22. 3. 2000 in s sodbo Okrajnega sodišča v Kranju št. k 198/98 z dne 9. 11. 1999 in - sklep Okrajnega sodišča v Kranju št. K 198/98 z dne 22. 5. 2000 se zavrže.
Evidenčni stavek:
Ker je bila ustavna pritožba pritožnice v delu prepozna, v delu pa je kljub dopolnitvi ostala tako nepopolna in pomanjkljiva, da je ni bilo mogoče preizkusiti, jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
Pravna podlaga:
Člen 55.1.1 in 55.1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 12. 2002
Vrsta odločitve:
sklep
Vrsta rešitve:
zavrženje
Dokument:
US22213
Up-734/02-8
8. 4. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 25. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper:
- sodbo Vrhovnega sodišča št. I Ips 272/2002 in št. I Ips 133/2000 z dne 26. 9. 2002 v zvezi s sodbo Višjega sodišča v Ljubljani št. I Kp 95/2000 z dne 22. 3. 2000 in s sodbo Okrajnega sodišča v Kranju št. k 198/98 z dne 9. 11. 1999 in - sklep Okrajnega sodišča v Kranju št. K 198/98 z dne 22. 5. 2000 se zavrže.
Obrazložitev
1. S prvostopenjsko sodbo je bila pritožnica spoznana za krivo storitve dveh kaznivih dejanj razžalitve po prvem odstavku 169. člena Kazenskega zakonika (Uradni list RS, št. 63/94 in nasl. - KZ). Izrečena ji je bila pogojna obsodba, v okviru katere ji je sodišče določilo enotno denarno kazen s preizkusno dobo dveh let. Višje sodišče je pritožbo zagovornikov pritožnice zavrnilo kot neutemeljeno. Vrhovno sodišče je s sodbo in s sklepom zahtevo za varstvo zakonitosti njenih zagovornikov zavrnilo kot neutemeljeno, zahtevo njenega moža pa zavrglo kot nedovoljeno.
Pritožnica izpodbija tudi sklep Okrajnega sodišča v Kranju, s katerim so ji bili v plačilo naloženi stroški kazenskega postopka.
2. V ustavni pritožbi pritožnica zatrjuje napačno uporabo procesnega prava in kršitev 22. člena Ustave (enako varstvo pravic). Smiselno zatrjuje kršitev tretje alineje 29. člena Ustave (izvajanje dokazov v korist). Pritožnica predlaga, naj Ustavno sodišče izpodbijane sodne odločbe razveljavi in zadevo vrne v novo odločanje.
3. Po 52. členu Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od dneva vročitve posamičnega akta, zoper katerega je mogoča ustavna pritožba. Iz fotokopije vročilnice, ki jo je Ustavnemu sodišču posredovalo Okrajno sodišče v Kranju, izhaja, da je pritožnica sodbo Vrhovnega sodišče prejela dne 18. 10. 2002. Ustavno pritožbo je oddala priporočeno na pošto dne 18. 12. 2002. Ker je 60-dnevni rok za vložitev ustavne pritožbe iztekel dne 17. 12. 2002, je ustavna pritožba zoper akte, navedene v prvi alineji izreka tega sklepa, prepozna in jo je Ustavno sodišče zavrglo.
4. Kolikor se ustavna pritožba nanaša na sklep Okrajnega sodišča v Kranju št. K 198/98 z dne 22. 5. 2000 (povrnitev stroškov kazenskega postopka), je ustavna pritožba tako pomanjkljiva in nepopolna, da je ni bilo mogoče preizkusiti. Pritožnica ni navedla, katere človekove pravice in temeljne svoboščine naj bi ji bile z njim kršene, ni navedla dejstev, ki bi ustavno pritožbo utemeljevala, in ni izkazala pravočasnosti. Zato je Ustavno sodišče ustavno pritožbo zavrglo tudi v tem delu.
5. Senat Ustavnega sodišča je sprejel ta sklep na podlagi prve in četrte alineje prvega odstavka 55. člena ZUstS in prve alineje prvega odstavka 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer